**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**ОТ НИКОЛАЙ МИТКОВ – КМЕТ НА ОБЩИНА ПЪРВОМАЙ**

**ОТНОСНО:** Актуализиране на Списък по чл. 104, ал. 1 от ЗФВС на спортните обекти, които може да са обект на управление и разпореждане по Закона за физическото възпитание и спорта, и допълване на Програмата за управление и разпореждане с имоти-общинска собственост в община Първомай през 2024 г., със спортни обекти-общинска собственост.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Законът за физическото възпитание и спорта /ЗФВС/, в сила от 12.01.2019 г., урежда обществените отношения, свързани с развитието и управлението на системата на физическата активност, физическото възпитание, спорта и спортно-туристическата дейност в Република България.

В изпълнение на изискванията на ЗФВС, със свое Решение № 112 от 29.10.2020г. Общински съвет е приел Наредба за управление и за учредяване на ограничени вещни права върху спортни обекти – собственост на община Първомай.

С Решение № 136 от 28.01.2021г. по Протокол №16 Общински съвет на община Първомай е одобрил Списък на спортните обекти, собственост на Община Първомай, по реда на чл.104, ал.1 от ЗФВС.

Съгласно разпоредбата чл.104, ал.1 от ЗФВС във връзка с чл.3, ал.1 от Наредба за управление и за учредяване на ограничени вещни права върху спортни обекти – собственост на община Първомай, Общински съвет Първомай изготвя, съответно приема и *актуализира списък* на общинските спортни обекти, които може да са обект на управление и разпореждане по ЗФВС и наредбата. Одобреният списък се включва и/или актуализира в програмата по чл. 8, ал. 9 от Закона за общинската собственост.

От 2021г. до днешна дата Общинска администрация гр.Първомай е предприемала действия по изграждането на нови спорни площадки, финансирани от Предприятие за управление на дейностите по опазване на околната среда, Министерство от младежта и спорта и от „Енери Солар БГ 1” ЕАД . Към днешна дата на територията на община Първомай има пет нови спортни обекта, реализирани в с.Виница, с.Караджалово, с.Брягово, с.Градина и в кв.Дебър, гр.Първомай.

Във връзка с това Общинска администрация - Първомай е изготвила и предлага допълване на Списъка на спортните обекти, собственост на Община Първомай /Приложение № 1/, приет с Решение 136, прието с Протокол № 16/28.01.2021 г.

Актуализирането на списъка цели ефективно изпълнение на местно ниво на нормативната уредба в областта на спорта, както и прилагане на възможностите, които уредбата предвижда за изпълнение на предоставените по закон правомощия на общинския съвет и кмета на общината. Цели се и оптимизация на условията и възможностите за развитие на физическата активност, физическото възпитание, спорта и спортно-туристическата дейност на територията на община Първомай, чрез включването на нови спортни обекти .

Предвид на гореизложеното и на основание чл.21, ал.2 във връзка с ал.1, т.8 и т.23 от Закон за местното самоуправление и местната администрация, чл.104, ал.1 от Закона за физическото възпитание и спорта, във връзка с чл.3, ал.1 от Наредба за управление и за учредяване на ограничени вещни права върху спортни обекти – собственост на община Първомай, във връзка с чл.6 от Наредба за реда за придобиване, управление и разпореждане с общинско имущество на община Първомай, предлагам на Общинския съвет на Община Първомай да обсъди и приеме следното

**Р Е Ш Е Н И Е:**

**I.**Допълва Списък на спортните обекти, собственост на Община Първомай, приет с Решение 136 от 28.01.2021 г. на ОбС Първомай, с нови точки от т.20 до т.24 вкл., а именно:

„**20.** Фитнес площадка, изградена в УПИ ІX – общ. и озеленяване, в кв.24 по регулационния план на с.Брягово, община Първомай, собственост на Община Първомай съгласно АПОС № 301/10.11.2016 год..

**21.** Фитнес площадка, изградена в УПИ XIV – озеленяване, в кв.18 по регулационния план на с.Виница, община Първомай, собственост на Община Първомай съгласно АПОС № 162/10.10.2014 год..

**22.** Мини футболно игрище, изградено в общински терен отреден за зеленина, заключен между улици с о.т. 172-171-139 между кв.59, кв.55, кв.40, кв.36 и кв.57 по регулационния план на с.Градина, община Първомай, собственост на Община Първомай.

**23.** Фитнес площадка, изградена в УПИ II - парк, кв.26 по регулационния план на с.Караджалово, община Първомай, собственост на Община Първомай съгласно АПОС № 29/28.10.1998 год..

**24.** Футболно игрище с изкуствена настилка, изградено в УПИ I- градина, детска площадка, кв.13 по плана на кв.Дебър, гр.Първомай, собственост на Община Първомай съгласно АПОС № 694 / 30.09.2022 год..”

**II.** Допълва приетата с Решение № 34 от 25.01.2024 год. на ОбС Първомай „Програма за управление и разпореждане с имоти – общинска собственост в Община Първомай за 2024 година”, раздел VІIІ. „Описание на имотите - спортни обекти, които общината има намерение да предложи за управление и за учредяване на ограничени вещни права върху тях по реда на Закона за физическото възпитание и спорта” с нови точки, а именно:

„**20.** Фитнес площадка, изградена в УПИ ІX – общ. и озеленяване, в кв.24 по регулационния план на с.Брягово, община Първомай, собственост на Община Първомай съгласно АПОС № 301/10.11.2016 год..

**21.** Фитнес площадка, изградена в УПИ XIV – озеленяване, в кв.18 по регулационния план на с.Виница, община Първомай, собственост на Община Първомай съгласно АПОС № 162/10.10.2014 год..

**22.** Мини футболно игрище, изградено в общински терен отреден за зеленина, заключен между улици с о.т. 172-171-139 между кв.59, кв.55, кв.40, кв.36 и кв.57 по регулационния план на с.Градина, община Първомай, собственост на Община Първомай.

**23.** Фитнес площадка, изградена в УПИ II - парк, кв.26 по регулационния план на с.Караджалово, община Първомай, собственост на Община Първомай съгласно АПОС № 29/28.10.1998 год..

**24.** Футболно игрище с изкуствена настилка, изградено в УПИ I- градина, детска площадка, кв.13 по плана на кв.Дебър, гр.Първомай, собственост на Община Първомай съгласно АПОС № 694 / 30.09.2022 год..”

**Мотиви:** Настоящото решение се приема с цел създаване на организация, условия и възможности за развитие на физическата активност, физическото възпитание, спорта и спортно-туристическата дейност на територията на Община Първомай и на основание чл.21, ал.2 във връзка с ал.1, т.8 и т.23 от Закон за местното самоуправление и местната администрация, чл.104, ал.1 от Закона за физическото възпитание и спорта, във връзка с чл.3, ал.1 от Наредба за управление и за учредяване на ограничени вещни права върху спортни обекти – собственост на община Първомай.

**ВНОСИТЕЛ: /П/**

**НИКОЛАЙ МИТКОВ**

***Кмет на Община Първомай***

***Приложение № 1***

**СПИСЪК НА СПОРТНИ ОБЕКТИ СОБСТВЕНОСТ НА ОБЩИНА ПЪРВОМАЙ**

по реда на чл.3, ал.1 от Наредба за управление и за учредяване на ограничени вещни права върху спортни обекти – собственост на община Първомай във връзка с чл. 104, ал.1 от Закона за физическото възпитание и спорта

*/Приет с Решение №136, прието с Протокол № 16/28.01.2021 г. на ОбС Първомай, актуализиран с Решение №….., прието с Протокол № ……/……..2024г. на ОбС Първомай/*

**20.** Фитнес площадка, изградена в УПИ ІX – общ. и озеленяване, в кв.24 по регулационния план на с.Брягово, община Първомай, собственост на Община Първомай съгласно АПОС № 301/10.11.2016 год..

**21.** Фитнес площадка, изградена в УПИ XIV – озеленяване, в кв.18 по регулационния план на с.Виница, община Първомай, собственост на Община Първомай съгласно АПОС № 162/10.10.2014 год..

**22.** Мини футболно игрище, изградено в общински терен отреден за зеленина, заключен между улици с о.т. 172-171-139 между кв.59, кв.55, кв.40, кв.36 и кв.57 по регулационния план на с.Градина, община Първомай, собственост на Община Първомай.

**23.** Фитнес площадка, изградена в УПИ II - парк, кв.26 по регулационния план на с.Караджалово, община Първомай, собственост на Община Първомай съгласно АПОС № 29/28.10.1998 год..

**24.** Футболно игрище с изкуствена настилка, изградено в УПИ I- градина, детска площадка, кв.13 по плана на кв.Дебър, гр.Първомай, собственост на Община Първомай съгласно АПОС № 694 / 30.09.2022 год..